Xosé Manuel Suárez Martínez

Xosé Manuel Suárez Martínez, nado en Cedeira en 1958, é un historiador galego.

 Traxectoria 
Funcionario do corpo de mestres (desde 1983), desempeñou varios destinos nas provincias da Coruña e Lugo. Licenciado en Xeografía e Historia (1992) obtivo o grao de Doutor nesa materia coa tese Alzamiento y represión en la comarca de Ferrol. 1936-1939, presentada na Facultade de Xeografía e Historia da UNED (Madrid, decembro de 2000).

Desde hai uns anos compaxina o seu traballo docente coa investigación da historia contemporánea de Galicia, especializándose no período da Segunda República Española e da guerra civil. Nos seus dous libros anteriores xa tratou os acontecementos desta etapa na bisbarra ferrolá.

Obra
O alzamento de 1936 no norte da Coruña, Ediciós do Castro, 1993 (1ª ed.), 1995 (2ªed. ampliada).
Guerra Civil e represión en Ferrol e Comarca. Concello de Ferrol-Ed. Galaxia, 2002.
Armas para a República, Edicións Embora, 2006.

Ten participado con relatorios ou comunicacións nos Congresos: 
II Congreso Internacional A Historia a Debate, Santiago de Compostela. 1999. 
Congreso Internacional de Maia (Portugal) de História Regional e Local. 1999.
Los campos de concentración y el mundo penitenciario en España durante la guerra civil y el franquismo, Museu d´Història de Catalunya, Barcelona. 2002.
I Congreso da Memoria A represión franquista en Galicia. Narón, 2003.
II Congreso da Memoria, A II República e a Guerra Civil en Galicia, Culleredo, 2005.

Categoría:Historiadores de Galicia
Categoría:Alumnos da Universidade Nacional de Educación a Distancia
Categoría:Nados en Cedeira
Categoría:Nados en 1958
Categoría:Personalidades de Galicia sen imaxes